Anugerah Juara Lagu ke-30

Anugerah Juara Lagu ke-30 (AJL30) merupakan konsert dan majlis penghargaan tahunan bagi karya muzik Malaysia yang diperkumandangkan dalam carta Muzik Muzik TV3 musim 2015. Acara ini bertemakan "Kegemilangan dan Kemeriahan 30 tahun AJL" bersempena dengan ulang tahun penganjuran acara ke-30 yang mencipta fenomena. Seperti tahun lepas, acara tahun ini juga ditaja oleh produk kosmetik tempatan Pamoga dan Qu Puteh.

Lagu "Potret" nyanyian  Akim & The Majistret (ciptaan Hang Nadim dan lirik oleh Karma Empayar) mengungguli Anugerah Juara Lagu Ke-30 (hadiah RM50,000 + trofi). Persembahan Terbaik juga milik Akim & The Majistret  (hadiah RM12,000 + trofi) manakala lagu "Assalamualaikum" (Faizal Tahir, Mike Chan, Omar K, Ezra Kong & Audi Mok) dan "Hanya Namamu" (Edry Abdul Halim) masing-masing memenangi tempat kedua (hadiah RM35,000 + trofi) dan tempat ketiga (hadiah RM20,000 + trofi). Dayang Nurfaizah sekali lagi menerima anugerah Vokal Terbaik bagi lagu "Tak Pernah Menyerah" dengan hadiah tunai bernilai RM12,000 beserta trofi untuk 2 tahun berturut turut

Separuh Akhir Muzik Muzik
Setelah selesai program mingguan carta Muzik Muzik 30, acara Separuh Akhir Muzik Muzik 30 diadakan selama tiga pusingan (22 November,29 November dan 6 Disember 2015)  bagi memilih 12 lagu yang layak ke AJL daripada 30 buah lagu yang telah terpilih.

Festival Anugerah Juara Lagu
Dua minggu sebelum malam anugerah, TV3 telah mengadakan Festival Anugerah Juara Lagu 30 pada 9 Januari 2016 yang bertempat di Dataran 1 Malaysia, Pantai Klebang, Melaka. Pelbagai aktiviti yang menarik serta jemputan artis kepada pengunjung dan pada sebelah malam pula akan berlangsungnya konsert kemuncak festival yang turut menampilkan penyanyi seperti Drama Band ,Noraniza Idris, Rahmad Mega, Kaka Azraff, Dayang Nurfaizah, Nash, dan Bunkface sebagai tanda penghargaan untuk mengimbau kembali zaman kegemilangan AJL yang lepas.

Finalis 
Untuk melihat senarai semi-finalis untuk Juara Lagu ke-30, sila lihat Separuh Akhir Muzik Muzik 30.
Untuk merujuk senarai penuh finalis sepanjang penganjuran AJL, sila lihat Senarai lagu finalis Anugerah Juara Lagu.
Berikut adalah senarai finalis mengikut turutan giliran persembahan yang berentap di AJL ke-30:

Pemenang 
 Juara Lagu - "Potret" - Akim & The Majistret (Hang Nadim / Kamar Empayar)
 Naib Juara Lagu - "Assalamualaikum" - Faizal Tahir (Faizal Tahir, Mike Chan, Omar K, Ezra Kong & Audi Mok)
 Tempat Ketiga - "Hanya Namamu" - Caliph Buskers (Edry Abdul Halim)
 Vokal Terbaik - "Tak Pernah Menyerah" - Dayang Nurfaizah (Akid / Poji Samad)
 Persembahan Terbaik - "Potret" - Akim & The Majistret (Hang Nadim / Karma Empayar)
 Anugerah Qu Diva AJL - "Cindai" - Siti Nurhaliza (Suhaimi Mohd Zain / Hairul Anuar Harun) (AJL 1998)
 Anugerah Khas AJL - Tan Sri Othman Merican & Datuk Ooi Eow Jin
 Anugerah Ikon AJL - Francesca Peter & Manan Ngah (Juara Lagu pertama), Kumpulan Search (Juara Lagu berkumpulan pertama), Siti Nurhaliza (Penyanyi yang banyak memenangi Juara Lagu), Suhaimi Mohd Zain & Hairul Anuar Harun (Pencipta lagu etnik kreatif yang banyak memenangi Juara Lagu), Mikael Adam Lozach (SonaOne) & Johan Ishak (Joe Flizzow) (Juara Lagu hip-hop pertama)

Rujukan

Pautan luar 
 

3
2016 di Malaysia